Зараз Уладзімір Дзем’яновіч жыве паўнавартасным жыццем, насычаным падзеямі. Ен прывівае прафесійныя практычныя навыкі дзецям, якія выбралі спецыяльнасць “Аператар ЭВМ”, вядзе факультатывы, арганізоўвае нефармальныя сустрэчы з навучэнцамі з асаблівасцямі, каб дапамагчы ім адаптавацца ў каледжы, паверыць у свае сілы. У вольны ад заняткаў час майстар займаецца распрацоўкай праграм, электронных падручнікаў у дапамогу навучэнцам. Актыўны ўдзел Уладзімір Пятровіч прымае і ў грамадскім жыцці роднай навучальнай установы. Ен добра спявае і з’яўляецца пастаянным удзельнікам усіх масавых мерапрыемстваў каледжа.